കൂടിക്കാഴ്ച പ്രതീക്ഷാവഹം: ശ്രേഷ്ഠ കാതോലിക്കാ ബാവ പുത്തന്കുരിശ്: പ്രധാനമന്ത്രി നരേന്ദ്രമോദിയും ഫ്രാന്സിസ് മാര്പാപ്പയും തമ്മിലുള്ള കൂടിക്കാഴ്ച ആഗോള പ്രതിസന്ധിയുടെ ഈ കാലഘട്ടത്തില് മാനവരാശിക്ക് പ്രതീക്ഷ നല്കുന്നതാണെന്ന് യാക്കോബായ സുറിയാനി സഭയുടെ ശ്രേഷ്ഠ കാതോലിക്ക മോര് ബസേലിയോസ് തോമസ് പ്രഥമന് ബാവ പറഞ്ഞു.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ കോവിഡ് മഹാമാരിയുടേയും, പ്രകൃതി ദുരന്തങ്ങളുടേയും, വര്ധിച്ചുവരുന്ന മതസംഘര്ഷങ്ങളുടേയും ഈ കാലഘട്ടത്തില് വലിയ ജനാധിപത്യരാജ്യമായ ഭാരതത്തിന്റെ പ്രധാനമന്ത്രിയും വിശ്വമാനവീകതയ്ക്കും സമാധാനത്തിനും വേണ്ടി നിലകൊള്ളുന്ന മാര്പാപ്പയും തമ്മിലുള്ള ഈ കൂടിക്കാഴ്ച പുത്തന്പ്രതീക്ഷ ലോകത്തിന് നല്കുന്നു. മാര്പാപ്പയുടെ ഭാരത സന്ദര്ശനം എത്രയും വേഗം സഫലമാകട്ടേയെന്നും അതിലൂടെ ഭാരതജനതയ്ക്ക് ആത്മീയതയുടേയും, സഹവര്ത്തിത്വത്തിന്റെയും, ഐക്യത്തിന്റേയും പാതയിലൂടെ തുടര്ന്നും മുന്നോട്ടുപോകാന് പ്രചോദനമാകട്ടേയെന്നും ആശംസിക്കുന്നതായി ശ്രേഷ്ഠ കാതോലിക്കാ ബാവ പറഞ്ഞു.